Yangi Zelandiya mamlakatga olib kirilgan barcha yovvoyi yirtqichlarni qirib tashlash rejasini e’lon qildi

Yangi Zelandiya hukumati mamlakatga olib kirilgan yovvoyi yirtqichlarning barcha turlarini 2050-yilgacha qirib tashlamoqchi, deb yozadi TJournal.

“Global yo‘q qilish bo‘yicha dunyodagi birinchi dastur” haqida Yangi Zelandiya bosh vaziri Jon Key e’lon qildi. Mamlakat hukumati keyingi 34 yil davomida mamlakatga olib kirilgan barcha yovvoyi zararkunandalar, jumladan, kalamush, oqsuvsar va opossum (Amerikada yashaydigan qopchiqli kalamush)larni to‘liq qirib tashlashni rejalashtirmoqda.
Key ta’kidlashicha, yirtqichlar 25 milliontagacha noyob Yangi Zelandiya qushlarini o‘ldiradi. Ular orasida uchishga qodir bo‘lmagan kivi qushi ham bor, ularning soni ayni paytda 70 mingdan kamroq bo‘lib, ular haftasiga 20 ta qush tezligida nobud bo‘lmoqda.
Har yili dasturga taxminan 3,3 milliard Yangi Zelandiya dollari (2,2 milliard AQSh dollari) sarflash rejalashtirilmoqda.